CELEX: 32021R0080
Language: lv
Date: 2021-01-27 00:00:00
Title: Komisijas Īstenošanas regula (ES) 2021/80 (2021. gada 27. janvāris) par oglekļa dioksīda neapstiprināšanu par pamatvielu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū (Dokuments attiecas uz EEZ)

28.1.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 29/10
               
            
         KOMISIJAS ĪSTENOŠANAS REGULA (ES) 2021/80
         (2021. gada 27. janvāris)
         par oglekļa dioksīda neapstiprināšanu par pamatvielu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1107/2009 (2009. gada 21. oktobris) par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 23. panta 5. punktu saistībā ar tās 13. panta 2. punktu,
         tā kā:
         
                     (1)
                  
                  
                     2018. gada 27. februārī Komisija saņēma no uzņēmuma Dr. Knoell Consult GmbH pieteikumu pārtikas oglekļa dioksīdu (E 290) apstiprināt par pamatvielu (CAS Nr. 124-38-9). Pieteikums attiecas uz izmantošanu par fumigantu pret kukaiņiem un ērcēm pēc ražas novākšanas.
                  
               
                     (2)
                  
                  
                     Oglekļa dioksīds ir jau apstiprināts par darbīgo vielu augu aizsardzības līdzekļos kopš 2009. gada 1. septembra (2) un ir iekļauts Komisijas Īstenošanas regulas (ES) Nr. 540/2011 (3) pielikuma A daļā.
                  
               
                     (3)
                  
                  
                     Oglekļa dioksīds pašlaik ir atļauts un laists tirgū kā augu aizsardzības līdzeklis vairākās dalībvalstīs. Vielas identitātes precīzs apraksts apstiprinājuma pieteikumā par pamatvielu ir identisks minētajai apstiprinātajai darbīgajai vielai.
                  
               
                     (4)
                  
                  
                     Lai gan trešajā daļā ir paredzēts, ka pārtikas produkts ir uzskatāms par pamatvielu, Regulas (EK) Nr. 1107/2009 23. panta 1. punkta d) apakšpunkts izslēdz iespēju apstiprināt pārtikas oglekļa dioksīdu, jo līdzās citiem kritērijiem par pamatvielu var atzīt tikai tādu vielu, kas netiek laista tirgū kā augu aizsardzības līdzeklis. Tomēr pārtikas oglekļa dioksīds pašlaik tiek laists tirgū kā augu aizsardzības līdzeklis.
                  
               
                     (5)
                  
                  
                     Šī regula neskar iespēju iesniegt jaunu pieteikumu oglekļa dioksīda apstiprināšanai par pamatvielu saskaņā ar Regulas (EK) Nr. 1107/2009 23. panta 3. punktu, tiklīdz esošais darbīgās vielas oglekļa dioksīda apstiprinājuma derīguma termiņš būs beidzies un pēc tam, kad visas augu aizsardzības līdzekļu, kuru sastāvā ir oglekļa dioksīds, atļaujas būs atsauktas vai beigušās.
                  
               
                     (6)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Vielu oglekļa dioksīds (E 290) neapstiprina par pamatvielu.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 27. janvārī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 309, 24.11.2009., 1. lpp.
         
         
            (2)  Komisijas Direktīva 2008/127/EK (2008. gada 18. decembris), ar ko groza Padomes Direktīvu 91/414/EEK, lai tajā iekļautu vairākas darbīgās vielas (OV L 344, 20.12.2008., 89. lpp.).
         
            (3)  Komisijas Īstenošanas regula (ES) Nr. 540/2011 (2011. gada 25. maijs), ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).